Turvalisus ennekõike: Norra laevafirma enam elektriautosid ei vea
#000001
Ja seda elektriautode riigis Norras! Manager Magazini artikli kohaselt ei võta laevafirma enam pardale elektriautosid ja hübriide. Selle põhjuseks on kaubalaeval Felicity Ace aset leidnud tulekahju. “Elektri-, hübriid- ja vesinikuautod on pardal keelatud – selline plahvatusohtlik väide on peidetud Norra laevaliini Havila Kystruteni KKK-sse,“ vahendab Focus.
#000003
Laevafirma pakub nelja Havila Voyages laevaga erinevaid marsruute. Kui broneerida üks pardal olevatest kohtadest, võib oma auto kaasa võtta marsruudil Bergenist Kirkenesi – seda välja arvatud juhul, kui autol on hübriid- või elektriajam. Keeld kehtib ka vesinikusõidukitele.
#000004
Mitme meedia teatel on keelu põhjuseks akupõlengute oht – liitium-ioonakude tuld on raske kustutada, kulub tohutult vett ja tekivad väga mürgised aurud. Eriti reisilaeval on suur risk, mida laevafirma ilmselt võtta ei taha.
#000006
Elektriautosid vedav kaubalaev läks põlema ja uppus
#000007
Elektriautode kasutajate hulgas palju pahameelt tekitava ettevaatusabinõu tegelikuks põhjuseks on ilmselt suur põleng kaubalaeval Felicity Ace, mis läks 2022. aasta veebruaris merel põlema, hävis ja uppus.
#000009
Pardal oli ka palju Volkswageni tehase autosid, sealhulgas elektriautosid. Tulekahju põhjustajaks arvati süttinud elektriauto aku. Lisaks kütsid arvukate elektrisõidukite akud tuld nii tugevalt, et kõik katsed tulekahju kustutada olid tulutud. Nüüd asub Felicity Ace koos tuhandete söestunud autodega 3000 meetri sügavusel Atlandi ookeani põhjas.
#000010
Kuigi laevafirma otsus on ohutuskaalutlusi arvesse võttes arusaadav, tuleb see eelkõige Norra jaoks üllatusena: riik on Euroopa “elektriautode imedemaa”, kus enam kui iga teine uus auto on elektrisõiduk ning alates 2025. aastast uusi bensiini- ja diiselautosid enam müüa ei lubata. Huvitav on näha, kas teised laevafirmad järgivad elektriautode vedamisest keelduja eeskuju – need ju peletaksid paljud potentsiaalsed kliendid eemale?
#000011
Laevafirma TT-Line läheneb elektriautode transpordile teistmoodi ja pakub pardal isegi laadimisjaamu.
#000012